CELEX: 32014D0851
Language: sl
Date: 2014-11-26 00:00:00
Title: 2014/851/EU, Euratom: Izvedbeni sklep Komisije z dne 26. novembra 2014 o spremembi Odločbe 96/565/ES, Euratom o pooblastitvi Švedske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2014) 8933)

28.11.2014   
            
            
               SL
            
            
               Uradni list Evropske unije
            
            
               L 343/46
            
         IZVEDBENI SKLEP KOMISIJE
   z dne 26. novembra 2014
   o spremembi Odločbe 96/565/ES, Euratom o pooblastitvi Švedske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
   
      
         (notificirano pod dokumentarno številko C(2014) 8933)
      
   
   (Besedilo v švedskem jeziku je edino verodostojno)
   
      (2014/851/EU, Euratom)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 380 Direktive Sveta 2006/112/ES (2) lahko Švedska pod pogoji, ki so v tej državi članici veljali na dan njenega pristopa, še naprej oprošča transakcije iz točk 1, 9 in 10 dela B Priloge X k navedeni direktivi, dokler se iste oprostitve uporabljajo v eni od držav članic, ki je bila članica Skupnosti 31. decembra 1994; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               V svojem odgovoru z dne 30. aprila 2014 na dopis Komisije z dne 14. februarja 2014 v zvezi s poenostavitvijo inšpekcijskih pregledov lastnih sredstev iz naslova DDV (3) je Švedska zaprosila, da jo Komisija pooblasti za uporabo fiksnih odstotkov vmesne osnove za izračun osnove za lastna sredstva iz naslova DDV za transakcije iz točk 1, 9 in 10 dela B Priloge X k Direktivi 2006/112/ES za proračunska leta od 2014 do 2020. Švedska je pokazala, da so bili uporabljeni odstotki v preteklosti stabilni. Zato bi bilo treba Švedsko pooblastiti, da v skladu z dopisom, ki ji ga je poslala Komisija, za izračun osnove za lastna sredstva iz naslova DDV uporabi fiksne odstotke.
            
         
               (3)
            
            
               Zaradi preglednosti in pravne varnosti je primerno veljavnost pooblastila časovno omejiti.
            
         
               (4)
            
            
               Zato je primerno, da se Odločba Komisije 96/565/ES, Euratom (4) ustrezno spremeni –
            
         SPREJELA NASLEDNJI SKLEP:
   Člen 1
   V Odločbi 96/565/ES, Euratom se vstavijo členi 2a, 2b in 2c:
   
      „Člen 2a
      Z odstopanjem od člena 2(1) te odločbe se za namene izračuna osnove za lastna sredstva iz naslova DDV Švedska pooblasti, da od 1. januarja 2014 do 31. decembra 2020 za transakcije iz točke 1 dela B (vstopnine za športne prireditve) Priloge X k Direktivi 2006/112/ES (5) uporablja 0,02-odstotni delež vmesne osnove.
      Člen 2b
      Z odstopanjem od člena 2(3) te odločbe se za namene izračuna osnove za lastna sredstva iz naslova DDV Švedska pooblasti, da od 1. januarja 2014 do 31. decembra 2020 za transakcije iz točke 10 dela B (prevoz potnikov) Priloge X k Direktivi 2006/112/ES uporablja 0,15-odstotni delež vmesne osnove.
      Člen 2c
      Z odstopanjem od člena 2(4) te odločbe se za namene izračuna osnove za lastna sredstva iz naslova DDV Švedska pooblasti, da od 1. januarja 2014 do 31. decembra 2020 za transakcije iz točke 9 dela B (objekti in zazidljiva zemljišča) Priloge X k Direktivi 2006/112/ES uporablja 0,45-odstotni delež vmesne osnove.
   
   Člen 2
   Ta sklep je naslovljen na Kraljevino Švedsko.
   
      V Bruslju, 26. novembra 2014
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Ares(2014)371039.
   
      (4)  Odločba Komisije 96/565/ES, Euratom z dne 11. septembra 1996 o pooblastitvi Švedske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (UL L 247, 28.9.1996, str. 41).
   
      (5)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).“